
Mimo  uvriježenosti, slijedom odziva na projekciju, shodno 
prizivanju i prisjećanju, a napose tekućoj rijeci atoma i molekula, 
učinivši odmak od astrologijskih prijepora, kada tijekom 
razmatranja bilo kojeg astrološkog čimbenika ili sastavnice 


primjenjujem riječi kao što su prožima, uzrokuje, stvara, utječe, 
djeluje, usmjerava, upravlja, pokreće, potiče, pokazuje, označava, naznačuje, navješćuje i sl., 
striktno mislim na prispodobe, izričajne zamjembenice u prenesenome značenju, suodnose 
čovjeku i njegovu tijelu, u nj upredene poput pounutrenja temeljne životne sile, nevidljive 
tanane eterične tvari koja ima oblik energetskoga polja i noseći informaciju, zapis, prožima 
fizičku materiju i daje joj život. 
Ovaj oblik materije ima stvarnu masu, znanstveno dokazivu, bioaktivan je, 
sveprožimajući i njegov je učinak uistinu znanstveno mjerljiv. 


Naime, temeljeno na kvant polju suptilne materije novoga oblika, kako na 
mikroskopskoj i submikroskopskoj razini prostor-vremena, uključujući i 
elementarne čestice na kozmičkoj razini u Svemiru, tako i na makroskopskoj 
razini živih bića, učinci tanane eterične tvari imaju ključnu ulogu u ustrojbi 
vidljivih oblika materije. 


To je jedino, unekoliko prihvatljivo, načelo na kojemu se mogu temeljiti 
astrologijske postavke. 


"Kazati nam da je svaka vrsta tvari obdarena nekim osobitim 
okultnim svojstvom kojim djeluje i proizvodi vidljive učinke, isto 
je kao i ne kazati nam ništa; ali izvesti iz pojavnosti dva ili tri 
opća načela kretanja, a zatim nam objasniti kakva svojstva i 
djelovanja svih fizičkih tvari slijede iz tih nedvojbenih načela, tek 
to bi bio odista velik korak naprijed." 


Jehann Kepler, Mysterium Cosmographicum 


Tko u sebi ne nosi nebo, uzalud ga traži u svemiru. 
O. Cudwig 

Slijedom prethodnoga, kratkim pojašnjenjem astrologijska pojma planet razjasnimo 
njegovu 'primjenu' kao astrologijske sastavnice. 


Astrološki razmatrano, Sunce, Mjesec i planeti, svaki zasebno, 
simboliziraju arhetipske procese unutar kolektivno nesvjesnoga, 
odnosno prispodobljuju temeljne pripadne obrasce unutar ukupnosti 
čovjekova doživljavanja i ponašanja, stoga što arhetipovi predstavljaju ili 
'utjelovljuju' stanovite značajke prvotnoga psihičnog i/ili tvarnog 
ustrojstva i pokazatelji su opstojanja konačnih oblika unutar psihičkoga i/ili tvarnog sustava 
koji su vječni, posvudašnji, sveopći i istovjetni u svakoj osobi. 


Pritom valja ponovno naglasiti, planeti jesu stvarna nebeska tijela ali ne predstavljaju 
neposredno stvarne osobe što je, dakako, i nemoguće, već samo vrste pretpostavljenih 
simboličkih 'mentalnih  slika', arhetipova, vrste očitovanih simboličkih predodžbi, 


djelotvornih sila i energija, koje osoba može pojmiti doživljavanjem i izraziti ponašanjem. 


Primjerice, vrlo aktivan Mars u kozmogramu prispodobljuje nešto oštro, 
izravno, silovito, izazovno ... No, pritom ne poimamo da je planet Mars, tijelo 
Sunčeva sustava, izazivač ili uzročnik nezgoda što, dakako, ne može ni biti, 
već, u pripadnu prenesenu značenju, razumijevamo da razlog tomu leži u 
iznimno smionim, ali istodobno prenagljenim i nerijetko nerazboritim postupcima same 
osobe. Time, prispodobljeni Mars, naznačuje ne samo mogućnost da se nabodemo ili u 
nešto zaletimo, pa i susretnemo s vrlo izravnom ili, čak, naprasitom osobom koja nije nužno 
muškoga spola, već nerijetko takvima određuje i nas same. Stoga, na osobnoj razini 
doživljavanja može označavati izrazit, napose mišićni napor, pokušaj kakvoga prodora, 
promidžbe i potvrđivanja, ili srdžbu, iznimnu smionost sve do nepotrebna izlaganja 
pogibelji, upalni proces itd., dakle naznačuje sve one motive koji nas pokreću na činidbu i u 
neposrednu djelatnomu smislu pobuđuju naše ponašanje. 


U tom smislu, planeti, u astrologijski ugovorenomu simboličku prostorno- 

vremenskomu sustavu, prispodobljuju određena životna načela, sposobnosti, 

osobitosti i značajke, radnje, funkcije i procese 'pounutrene' u ljudskome biću. 

Stoga je, svaki zasebno, samo izričajna zamjembenica za potencijal životne 
snage, koju koristimo u životu. 


Dakle, astrološki razmatrano, mogućnosti, koje izviru iz nutrine bića, prispodobljene 
središtem kozmograma, prenose se linijama, poveznicama, svekolike 'aspektne mreže' ka 
planetima, pojedinačno smještenima unutar kruga kozmograma rođenja, koji zapravo samo 
prispodobljuju čovjekova stvarna htijenja i svojstva temeljnih odlika, odnosno sredstva 

očitovanja iliti izvršne djelatne čimbenike pomoću kojih čovjek uspostavlja odnos sa svojim 
okruženjem. 


Shodni tomu, u psiho-fiziološkoj astrologiji, prispodobljeni su pokazatelji dinamike 

psihofizičkih procesa i funkcija, posebnosti djelovanja istih, sposobnosti i umijeća, kao i 
neposredna spoznavanja na temelju čega čovjek opaža i kuša svijet i s njim uspostavlja 
životnu i funkcionalnu razmjenu. 
Planeti, kao prispodobljeni izvršitelji unutarnjih motivacija, različitih su 
TII brzina kretanja i dinamike, a u svakom se, pojedinačnom, kozmogramu 
S nalaze u različitu razmještaju, znaku, polju i u različitu uzajamnu odnosu, 
što je suodnosno raznolikoj ukupnosti čovjekovih psihofizičkih procesa i 
posebnosti djelovanja istih, sposobnosti, očitovanja njegovih sklopova 
osobina, potreba, stavova, uvjerenja, očekivanja, mogućnosti, jedinstvenoga i neponovljivog 
doživljavanja i ponašanja ... 

Prispodobljuju, dinamički, iz žarišnih točki, pokretni usmjeravajući tijek životne energije i 
obujam životna iskustva, u svezi s čovjekovim temeljnim životnim načelima, psihološkom i 
fiziološkom djelotvornošću i opstojnošću. To neprestano gibanje planeta prispodobljuje 
ostvarenje čovječjih genotipskih potencijala, iz latentna stanja u očitovano, naznačujući 
kako čovjek, u procesu razvojne naravi, oblikuje svoj fenotip. 

Svi psihički procesi uključuju doživljavanje, odnosno psihično, kao što su 
čuvstva, opažanje, učenje, pamćenje, mišljenje, motivacija ... nikada i nikoliko 
ne djeluju odvojeno, već se uzajamno isprepliću, prožimaju, nadopunjuju, 
preinačuju ... Psihičke procese, za razliko od mnogih fizioloških, ne vidimo jer 
su unutarnji (subjektivni), ali se očituju kroz ponašanje. 


Dakako, sve prethodno naveden, u smislu izričajnih zamjembenica, primjenjuje se za bilo 
koju astrologijsku sastavnicu, element, znak, polje ili aspekt, odnosno za gotovo sve što se 
pod astrologijom razumijeva. 

Mimogred, uvijek treba imati na umu da mogućnost izbora i odluke uvijek potječe iz 
nutrine čovjekova bića kroz zadovoljenje raznih potreba, nakana, nauma, izražavanje 
sklonosti, čeznuća, ostvarenje želja, razvijanje, očitovanje sposobnosti ... 


ETA 


Dakle, kozmogram rođenja, astrološka karta, prispodobljeni je odraz unutarnjeg 
psihološkog ustroja i ne navješćuje striktne događaje. Shodno tomu, tek je naznakom 
unutarnjih duhovnih poticaja, učinaka psihičkoga, a ponašanje i postupci, kojima će se 
netko odazvati na takve poticaje, ovisni su o dostignutomu stupnju razvoja, zrelosti i 


okolnosnim prilikama. 

Pritom, kozmogram sa svim svojim sastavnicama ne prispodobljuje, neporecivo, našu 
ličnost niti nas određuje u našemu djelovanju, već je naznaka energetskih strujanja i načina 
čovjekova upravljanja njima u biološkome, psihološkom i duhovnome smislu. 

Vrijednosti astrologijskoga naučavanja 


Proučavanjem astrologije upoznajemo samo jedan od načina kojim se 
mogu naslutiti čovjekova osnovna životna načela i nastojanja. Kazali smo, 
astrološki sadržaji imaju samo preneseno, prispodobljeno, odnosno 
simboličko značenje u cilju izražavanja određene zamisli, no isto tako ne mogu se zamijeniti 
bilo kojim drugim znakovljem. Zapravo uvijek valja obratiti pozornost ne samo na sadržaj 
određenih poruka, veći na njihov oblik pa, pritom, pokušati razviti poseban način opažanja, 
poseban način doživljavanja, poseban način promišljanja, naučiti novi jezik. Astrologiju 
treba prihvatiti poput niza životnih poruka u kojima naziremo stanovita obilježja i značajke, 
stanovite sposobnosti i mogućnosti, stanovite potrebe, pobude i poticaje, stanovite oblike 
bioloških i psihičkih procesa i funkcija, zakona i zakonitosti, stanovitu zadaću, katkad i 
poslanje čak ... 


Poglavito i najvažnije, astrologija je usmjerena na čovjeka u njemu samomu, a : 
tek potom na svijet koji ga okružuje. Putom je naznaka razvoja prema mudrosti k Š 
na nogostupu biti, a ne stranputici imati. Naime, čovjek sam nasuprot univerzumu 
traži put mudrosti u dvostrukome ovladavanju, svojim unutarnjim i izvanjskim svijetom, 
veličanjem načela samoostvarenja, zasnovanim na razumu i slobodnoj volji, što odgovara 
mudru čovjeku koji vlada samim sobom, nalazi uporište u snagama vlastite ličnosti i ne 
očekuje nikakvu pomoć izvana, navlastito ne s nebesa. 


Ništa se po onomu što postoji u zamisli poput radosne nade, sveobuhvatne 
dobrote ili najvelebnije predodžbe, ne može, u svojoj konačnoj težnji, 
usporediti s otkrivenjem puta kojim, otvarajući umu ozračje tako čudesna 
krajolika, toliko prostrana opsega u poimanju svrhovitosti života, dometa 
sposobnosti i djelotvornosti, čovjek prvo biva omamljen a potom ponesen 
očaravajućom ljepotom putovanja začudnim putom spoznaje opstojnosti života. Astrologija, 
samo jedan od mnogobrojnih 'puteljaka spoznaje', pokušavajući podići tek djelić koprene s 
vidljivih i nevidljivih svjetova, korača u težnji sjedinjenja s glavnim putom. Ovaj drevni 'nauk' 
ne tapka nesigurno oko sebe, ne vrluda pogrešnim stazicama, već pouzdano objavljuje: pa i 
ovo je dijelak vječne istine prirode! 


raspravljati o ljudskoj naravi, nastoji razumjeti zagonetku čovjekova razvoja, 
psihička života i ponašanja. Poučavajući boljem razumijevanju drugih ljudi, 
ona pospješuje suradnju s njima, a potpunijom spoznajom vlastitih mogućnosti i ograničenja 
nastoji omogućiti čovjeku bolje snalaženju u životu. Svaki se čovjek nastoji ostvariti u svim 
svojim situacijskim, doživljajnim, stanovišnim i stvaralačkim vrednotama. Svaki čovjek želi 


Astrologija kroz svoju dugu povijest, ali nešto kraću prošlost, pokušava ž 


osmišljeno živjeti prema najuzvišenijim načelima i vrijednostima koje njegovo 'srce' i um 
mogu pojmiti. Čovjek je svjestan svojih doživljaja, u stanju ih je opažati i opisivati, bilo u 
trenutku samog doživljavanja ili naknadno u sjećanju. Stoga je mogućnost samospoznaje 
najveća, ustvrdio bih i jedina istinska, vrijednost astrologije, jer ono najuzvišenije i 
najvrednije što astrologija kroz samospoznaju daje jest pouzdanje u sebe, a time, i u vlastitu 
budućnost. Nadalje, ona upućuje na mogućnosti, iako ne potpunoga, nadzora nad 
zbivanjima, manje ovisnosti, a time i više slobode djelovanja, bolje odnose s drugima, a time 
imanje patnje ili ukratko, učeći nas kako postati, i ostati, cjelovito funkcionirajućom osobom, 
nastoji učiniti ovo naše životno putovanje lakšim i ugodnijim. 

Pokušamo li svakom stanicom svojega bića i u svakomu trenutku pojmiti da ' 
smo sve što odista jesmo, naša svekolika dobrohotnost, najuzvišenija ljubav, kai 
najveća žrtva, najpotpunija vjera i najdublja zahvalnost, zapravo ona stvarnost u 2 
samome sebi izvan koje ništa ne posjedujemo, otkrit ćemo jedno, kazao bih i 
jedino, sredstvo spoznaje s kojim ćemo, najvjerojatnije, sami moći još mnogo toga razaznati 
s onu stranu tvari, skriveno onkraj spoznatljivoga. 


Tada i otajstvo prestaje biti skrivenim, jer blistava je tajna zapravo čudotvorna 
k3' moć sadržana u samome čovjeku, pohranjena u dubinama njegova uma, u 

njegovu nesvjesnome. Naučimo li shvatiti, prepoznati i osloboditi 'skrivenu' 

moć našeg vlastitog nesvjesnog i udahnuti joj oblik, odnosno ovladati načinom 
njezine uporabe, u svoj ćemo život unijeti nesaglediv izvor unutarnje snage, bogatstva, 
zdravlja, sreće, zadovoljstva i ljubavi. Potrebno je samo otvoriti vlastiti 'duh' i učiniti ga 
sklonim prihvaćanju, eda bi nas bezgranična inteligencija koja tinja u dubinama našeg 
nesvjesnog, otkrivši nam sve što želimo znati, u svakom trenutku i na svakom mjestu, odvela 
kroz nove misli i zamisli u nove poduhvate i otkrića. 


£ 


Svi mi, svatko zasebno, gradimo svoj život na malim odlukama, od kojih one Ž 
posljednje počivaju na bezbrojnim prethodnim odlukama, a koje su već odavna » 
iščezle iz svjesna prisjećanja. No, one nisu nestale iz nas, nalaze se u našemu 
nesvjesnomu i uvjetuju mogućnosti koje nam se otvaraju danas, naznačujući tako smjer 
novim odlukama. Odlučimo stoga, iskoristiti svoje pravo da otkrijemo vlastiti svijet 
unutarnjih misli, osjećanja, snage, svjetlosti, ljepote i ljubavi! Proniknimo u dubine vlastitog 
nesvjesnog gdje se nalazi beskrajna mudrost, bezgranična moć i nepresušan izvor svega što 
nam je potrebno na putu samospoznaje! Oslobodimo unutarnje skrivene moći, ovladajmo 
potrebnim silama i mudrošću koje nas jedine mogu odvesti u blagostanje, sigurnost, sreću i 
zadovoljstvo! Samo nam bezgranična inteligencija ukotvljena u nesvjesnome može pokazati 
put ka novim, dosada 'nepoznatim' istinama i saznanjima, otkriti nam veličajnost postajanja 
i očitovanja, pokazati nam stvarno mjesto u životu. 


Dakle, svekolika se istina nalazi unutar vlastite čovjekove naravi, nije mu to 

ništa strano, stalnim je pratiteljem njegovih snova. Od postanka čovjek je 

baštinio svekoliku istinu, i ne samo istinu nego i moć, moć trpljenja i 

pobjeđivanja, moć zamišljanja, a sve prema univerzalnu načelu akcije i 

reakcije. Pa, pomisao nije ništa drugo doli akcija od koje sve započinje, a 
reakcija predstavlja odgovor iz nesvjesnoga, tijesno povezan s mišlju. Stoga, ispunimo li svoj 
um mislima o skladu, miru, sreći, ljubavi, dobroj volji i zdravlju, sveopćoj dobrohotnosti, u 
našim će se životima početi ostvarivati ono što smatramo 'čudom', odnosno neće se to 
zbivati nekome drugom, već nama. Da bi to spoznao, čovjek posjeduje ne samo svijest o 
svijetu oko sebe, već i svijest o svijetu u sebi, samosvijest. Pojmimo li tu samosvijest kao 
'ono unutar čega se zbiva naše cjelokupno iskustvo“, ona će postati pretpostavkom za svako 
doživljavanje, bez obzira jesmo li posve budni ili tek snivamo, jesmo li u zanesenu ushićenju, 
potištenosti ili bilo kojem drugom stanju. U tom smislu, pojam svijesti ne ograničavamo 
samo na ljudska bića, već ga proširujemo na svaki mogući oblik doživljavanja, a važno 
obilježje samosvjesnog 'bića' jest sposobnost tvorbe unutarnjeg obrasca doživljenog svijeta, 
s tim da što je veća svjesnost, to je i obrazac složeniji. Čovjekov živčani sustav razvio se do 
razine na kojoj je unutarnja slika stvarnosti postala toliko složenom da je u nju morao 
uključiti i samoga sebe, odnosno i tvorca obrasca. To je vjerojatno početak svijesti o samom 
sebi, jer ne samo da doživljavamo svijet oko nas i unutar nas, već smo svjesni i nas samih u 

tom svijetu, a dakako svjesni smo i činjenice da smo svega toga svjesni. Naša opažanja, misli, 
doživljavanja i iskustvo počivaju na pretpostavkama o svijetu poput neizbježnih posljedica 
slijeda događaja, odnosno onoga što je sadržano i što se podrazumijeva u čemu ili komu. 
Motrenjem, osluškivanjem i inim, opskrbljujemo mozak opažajnim podacima o 'vanjskome 
svijetu', no prije nego se ti podaci mogu sastaviti u smislen doživljaj naš ih mozak tumači i 
organizira, a to pretpostavlja postojanje stanovitog modela svijeta, odnosno zamisli o stanju 
stvari u svijetu. Mentalni modeli, slike, predodžbe, nazvane 'setovi', na osnovi kojih 
oblikujemo naše opažanje, ne samo da uvjetuju kako ćemo što doživjeti već i određuju našu 
stvarnost, utječu na našu osjećajnu zbilju i vrjednovanje svijeta, štoviše, mi ćemo se 
vjerojatno i ponašati na način koji će potvrditi tu predodžbu. Ukratko, mentalne slike, 
primjećivali ili priznavali mi to ili ne, određuju kako ćemo tumačiti osjetilne podatke i koja 
ćemo iskustva prihvatiti kao stvarna, a koja odbaciti kao varljiva ili privid. Dakle, u temelju 
naše predodžbe o svijetu i načinu kojim oblikujemo naše iskustvo, postoji duboko ukotvljeni 
model, obrazac sagledavanja sebe, odnos tog uzorka i svega drugoga. 


Astrologija pokušava ukazati da ta predodžba sebe nije i jedini mogući 
obrazac, već je vjerojatan i znatno različit, ali nadopunjujući, model > 
univerzalnog Sebe, neograničen vlastitom kožom, čija je bitna značajka 

jedinstvo sa svime što postoji, a ne odvojenost od svega postojećeg. No, psihološka 
astrologija nije toliko način kojom se ukazuje na nova prevratna zbivanja ili na drastične 
promjene u životu pojedinca. Ona nas uči svjesnom prihvaćanju sebe onakvima kakvi jesmo 
i, kroz tu spoznaju, nastojanju najprimjerenija iskorištenja svih svojih osobnih prednosti i 
ovladavanju svim svojim slabostima. Tu veliku unutarnju samopouzdanost trebalo bi 
očitovati kroz ono što volimo i sa zadovoljstvom želimo činiti. 


No, suvremenu čovjeku ne odgovara ukazivanje na njegove osobne slabosti. On 
živi i razmišlja na način 'ono što hoću, to i mogu', poduprt obrascem 
'začahurenog' sebe, 'začahurenog Ja', jer već od ranoga djetinjstva razvija 
osjećaj zasebnosti i svijest o fizičkoj odvojenosti prema načelu 'Ja sam ovdje' za 
razliku 'onog tamo', odnosno od svega drugoga. Istina osjećaj vlastite samosvojnosti, 
jedinstvenosti i neponovljivosti omogućuje nam unutarnje jedinstvo misli, osjećaja, 
opažanja i djelovanja na način, to "Ja i ovdje! doživljavam i činim, što nam zapravo pruža 
osjećaj vlastitosti, Sebstva. Međutim, postane li 'začahureno Ja' jedini osjećaj sebe onda 
počinjemo motriti svijet isključivo kao 'Ja' spram 'ne Ja' i zasnivati svoj identitet samo na 
obilježjima po kojima se od drugih razlikujemo pa počinjemo razvijati 'imati', a ne 'biti'. 


Astrologija nastoji ukazati da pravo Ja zapravo i ne mora označavati gotovo 
ništa od toga. Naime, čovjek se može od drugih razlikovati spolom, starosnom 
dobi, visinom, težinom, bojom kože, može nositi različitu odjeću, može izgraditi 
različitu ličnost, drukčije misliti i ino, a da ipak ne doživljava sebe posve 
drukčijim. Stoga astrologija nastoji ukazati da naš osjećaj sebe proistječe iz onog što mi 
zapravo nismo. Osobi koja je odista pripravna prihvatiti sebe, prihvatiti istinu o sebi 
onakvom kakva uistinu jest, astrologija može ukazati na većinu njezinih mogućnosti, 
prikazati njezin 'portret' nešto drukčijim od usvojenoga, na razini jedinstva umna, osjećajna 
ili tjelesna ustrojstva, može pokušati ukazati na izuzetnu važnost potrebe za 
samoostvarenjem, produhovljenjem i prosvjetljenjem. Prema hijerarhijskoj organizaciji 
potreba', Abrahama Maslowa, na dnu ljestvice su fiziološke potrebe za hranom, vodom, 
kisikom, spavanjem, zaštitom od krajnjih temperatura, potrebe za izlučivanjem, koje 
omogućuju preživljavanje iz dana u dan, potrebe za osjetnim podraživanjem i spolne 


JAR AA 


Prihološka 
vfiBojosaro 


potrebe. Kada se te potrebe zadovolje, usmjeravamo se na drugu razinu potreba za 
sigurnošću, zaklonom, stalnošću, redom, poretkom, ustrojem, odjećom, dugoročnijim 
preživljavanjem i inim. Zadovoljimo li i te potrebe, na trećoj razini nastojimo zadovoljiti 
potrebe za ljubavlju, pripadanjem, traže se rođaci, prijatelji, djevojka ili momak, očekuju se 
ili priželjkuju djeca da bi se osiguralo 'produženje vrste'. Nakon zadovoljenja svih tih 
potreba, na četvrtoj razini čovjek pokušava zadovoljiti potrebe za samopoštovanjem i 
potrebe zadobivanja poštovanja od strane drugih ljudi i stjecanja željena društvena 
položaja. lako su na vrhu ljestvice, potrebe za samoostvarenjem i prosvjetljenjem, ipak velika 
se većina ljudi zaustavila na četvrtoj razini zadovoljavanja potreba za zadobivanjem 
poštovanja sredine i stjecanjem društvena položaja. Žive za svoje ciljeve, za budućnost. Život 
im je stalno bivstvovanje, nikada bivanje. 


Razlog je tomu što je osjećaj identiteta zasnovan na okruženju postao jedinim 
osjećajem samosvojnosti i time postao naprosto 'najdragocjenijim blagom'. Bez 
njega bi naše 'Ja' doslovno prestalo postojati, stoga taj izvedeni osjećaj sebe 
neprestano nastojimo uskogrudno održavati, pothranjivati, štititi. Ali, silna 
usmjerenost ka uspostavljanju i obrani tog i takvog identiteta nerijetko je 
uzrokom niske razine suradnje. Zbog odgoja i težnje da budemo prihvaćeni od 
strane izvanjskoga svijeta, 'izvedeni ja' prevladava kod većine ljudi. Dakako, vlastiti osjećaj 
identiteta postižemo u uzajamnu djelovanju s drugim ljudima koji su nam potrebni da bi 
priznali i potvrdili naše postojanje, za postignuće čega smo spremni uložiti izuzetan napor. 
Stoga život postaje neprestanom potragom za samopotvrđivanjem, u čemu, načelno, nema 
ničega lošeg. No ako nam je isključivo uporište u težnji za vlastitim osjećajem dobrobiti, 
potraga za njom troši goleme količine naše energije i vremena. Sljedećom snažnom 
osnovom identiteta naša su svekolika uvjerenja koja, također, svim silama nastojimo 
obraniti. Posljedice toga mogu biti dalekosežne, katkad i pogubne, jer u očuvanju vlastita 
stanovišta mi napadamo suprotna gledišta, često ne prezajući od krajnjega skretanja s puta 
razboritosti, pogrešnoga predočavanja, objeda, ozloglašavanja, zasljepljivanja 'činjenicama' 
i inim. Ta, na iskustvu zasnovana, neprestana potreba za održanjem i potvrdom osjećaja 
identiteta, bez obzira da li zbog potrage za potvrdnim poticajima, ulogama koje igramo, 
skupinama kojima pripadamo, vjerovanjima koja održavamo ili nekim drugim procesima, 
navode nas da koristimo svijet poput hrane za svoje lažno Ja. Dakako, posljedica je stvaranje 
sebične svijesti, izrabljivanje svoje okoline, drugih ljudi pa i vlastita tijela. 


Astrologija kazuje da ciljevi pojedinca trebaju poduprijeti interese 
zajednice, što je zapravo bit suradnje, da nedostaci društva zapravo 
odražavaju stanje svijesti pojedinaca koji to društvo sačinjavaju, jer Ja 
stvara društvo, a ne obratno. No, unatoč tom saznanju osobna je stvarnost 
i dalje 'Ja ovdje' nasuprot onomu 'tamo', zapravo pogibeljno odvajanje koje vodi do još 
dubljeg raskola: 'Ja nasuprot Svijetu'. Stoga, astrologija poučava da problemi nisu fizička 
ograničenja koja nameće vanjski svijet, već ograničenja našeg duha, odnosno naše svijesti, 
naše 'psihe', duše, kako god to već zvali. 


Astrologija poručuje: što ćemo dulje zadržavati 'osuvremenjeno zastarjela' 
gledišta, to će veći izgledi biti da ćemo i zaglaviti ondje kamo neizbježno 
srljamo glavom bez obzira - u kolektivnu neuspjehu. Stoga astrologija smatra 
nužnim provođenje nekih temeljnih promjena, promjena u načinu 


samoodnošenja i u zahtjevima koje postavljamo drugima i planetu na kojem obitavamo, 

promjena u vlastitoj svijesti, u mjerilima procjenjivanja, vrjednovanja svijeta. Unutar tih 
promjena astrologija promiče cjeloviti pogled na svijet što pretpostavlja duboki pomak u 
samoj osnovi našega modela sebe. Astrologija smatra da je čovjek znatno više od pukog 
biološkog organizma 'zašivenog' u vlastitu kožu i njome omeđen, odnosno smatra ga dijelom 
jedne veće cjeline, povezanoga s cjelokupnim Univerzumom. 


Astrologija smatra da se izvorni Ja', koji je znatno dublji od iskustva 
'prividnoga Ja', ne može doživjeti na posve zoran, opipljiv način. Naime, za bilo 
kavo doživljavanje mora postojati objekt, ono što se doživljava, bilo to nešto 
iz izvanjskoga svijeta, osjet u tijelu, 'Auhovna' predodžba ili samo osjećaj, pa 
stoga mora postojati i subjekt koji doživljava. Eda bismo mogli doživjeti sebe istim načinom 
kao i sve drugo, 'Ja' trebamo postati predmetom doživljavanja, objektom. Dakako, to ne 
znači da je, u tom slučaju, sada objekt svega doživljavanja posve nespoznatljiv, već da se taj 
Ja ne može doživjeti na isti način kao i sve ostalo jer je tek subjekt koji doživljava. Stoga, što 
god mislili ili opažali da mi jesmo, to ne može biti čisti, izvorni, istinski 'pravi Ja', ne može biti 
objektom svega doživljavanja, već samo 'Ja' onakav kakvim se pojavljuje unutar naše svijesti. 
To je zapravo osnovni razlog zašto se u svakodnevnu doživljavanju poistovjećujemo sa 
sadržajem naše svijesti, našim iskustvom, a ne s istinskim nama, s 'nepatvorenim Ja“. 


Vlastitim pristupom — kroza — samospoznaju, = astrologija nastoji 
znatiželjnika dovesti u stanje čistoga bivstvovanja, kada se postoji ali 
nismo ništa, kada subjekt koji doživljava mora postati objektom 
doživljavanja, kada iskustvo kakvim ga obično zamišljamo prestaje 
postojati. Nešto poput stanja "čiste svijesti', stanja lišenog bilo kakva 
sadržaja, stanja istovjetnosti jednopostojanja s Univerzumom. Naime, astrologijsko 
naučavanje smatra da smo na najdubljoj razini bića satkani od iste tvari kao i sav ostali 


m. 


Univerzum. Ili slikovito kazano, svaka pojedinačna svijest poput kaplje je vode sadržane u 
oceanu zvanomu Univerzum ali, iako je svaka kaplja jedinstvena s osebujnim obilježjima i 
samosvojnošću, ipak svaka je istodobno sazdana od iste temeljne tvari od koje i sam ocean, 
od tvari iz Univerzuma. Stoga, astrologija u svojoj najdubljoj osnovi pokušava potaknuti 
buđenje istinskoga osjećaja sebe, spoznavanje 'istinskoga Ja' u samoj srži našega bića, 
smatrajući takvo samorazumijevanje, samospoznavanje dostupno svima, štoviše, smatra to 
našom iskonskom zadaćom. Astrologija želi ukazati na stalno prisutan 'univerzalni Ja' i 
probuditi sve one 'uspavane' i nesvjesne te činjenice. Predivno je to opisao pjesnik, slikar i 
vizionar 18. stoljeća William Blake u Vjenčanju neba i pakla: 


Kada bi se vrata spoznaje otvorila, sve bi se čovjeku učinilo onakvim kakvo uistinu jest, 
beskrajnim ... Jer čovjek se zatvorio tako da sve stvari vidi kroz usku pukotinu svoje špilje. 


No, da bismo se oslobodili začahurena modela sebe i dospjeli do pravog 
pomaka identiteta, moramo gomilati nepodudarnosti, nadograđivati, 
sve dok stari egocentrični svjetonazor ne postane neodrživim i time 
izgubi svoju ulogu i značenje, što znači da doživljaj jedinstva treba često 
obnavljati sve dok ne postane neizostavnim dijelom naše osobne 


stvarnosti. 


Spoznaja samoga sebe prvi je korak u spoznaji i razumijevanju svega drugoga i svih 
drugih, a to saznanje od velike je vrijednosti, jer je sredstvo s pomoću kojeg možemo izbjeći 
mnoge životne tegobnosti. 

Osobni odnosi u užem smislu i društveni u cjelini bili bi daleko sretniji kada bi ljudi odista 

poznavali narav onog drugog i tu spoznaju koristili tako da drugome ne postavljaju zahtjeve 
koji ne mogu biti ostvareni, očekujući od drugih nešto što im oni ne mogu dati ili što ni sami 
možda ne bi mogli ostvariti. 
Primjerice, (posve pojednostavljen primjer), majka s prenaglašenim 
'elementom' vode u svojemu kozmogramu rođenja, s izazovno pobuđenim 
Saturnom u 12. polju na vrhu kojega je znak Riba, nesporno je brižna, 
ponesena nadahnućem no, sklona snatrenju i zanesenjaštvu, pa je umanjena 
smisla za zbilju. Duboko je čuvstvena, ali prekomjerno zabrinuta i stoga 
znatno osjetljivija na opće psihičko stanje svojega djeteta, više nego na tjelesni razvoj i 
njegovu darovitost. Stoga, ona umnogome može odgojno griješiti prema djetetu, s 
naglašenim 'elementom' vatre i Suncem u 5. polju na vrhu kojega je znak Strijelca, koje svoj 
život želi osmisliti novim pothvatima, punim slobodna kretanja i osebujna stvaralačka 
izražavanja. Majka nesvjesno i, dakako, u najboljoj nakani, riskira odgoj djeteta zbog mnogih 
grešaka i nedostatka pravih informacija. Zapravo svojom nepoticajnošću, tlapnjom kroz 
lakovjerno prihvaćanje pogrešnih savjeta, prenosi izvjesne strahove i nesigurnost na svoje 
dijete, onemogućuje ga u potpunu samoizražavanju, što prije ili kasnije uzroči 
nerazumijevanje između majke i djeteta. 


Prema tomu, proučavajući astrologiju učimo nešto vrlo ozbiljno i korisno: kako razumjeti 
druge i njihove najdublje potrebe, kako ih više zavoljeti i učiniti da i oni zavole nas, kako 
uistinu upoznati i nesebično zavoljeti ljude koje 'poznajemo' - ukratko učimo se 
razumijevanju, blagonaklonosti, dobrohotnosti, milosrđu, ljubavi ... 


Uz osjećaj sjedinjenosti, osjećaj zadovoljstva u odnosu na sebe, sve jači 
osjećaj unutarnje sigurnosti i neranjivosti usporedo s oslobađanjem od zahtjeva 
'izvedenoga ja', dolazi se do iskrenoga otvaranja srca. Stoga se takva osoba ne 
osjeća toliko prignječenom, stlačenom izvanjskim svijetom, jer više ne ovisi samo o 
uskogrudnu iskustvu, pa doživljava i očituje bezuvjetnu ljubav za sve ljude, i za sve drugo, 
bez obzira na sve njihove različitosti. Naime, takva istinska, nesebična, iskrena ljubav za sve 
što postoji proizlazi iz doživljaja jedinstva, sjedinjenosti sa svim i svima na svijetu ovome i iz 
svijesti da smo u najdubljemu sloju mi i svijet jedno te isto. 


Dakle, astrologija svojim pristupom, unutar sustava istinskih vrednota, nastoji, onoga tko 
je voljan, uzdignuti do razine temeljna pomaka u svijesti, kazujući mu pritom da posjeduje 
mogućnosti veće od onih koje trenutno očituje, a možda čak i veće nego što je ikada mogao 
i slutiti. Nadalje, kazuje mu da on i njegova okolina tvore jedinstvo, da vjerojatno loše 
postupa i sa samim sobom i svojim okruženjem, koje nerijetko i zlorabi. Na kraju i najvažnije, 
kazuje mu da se može uvelike promijeniti nabolje. 


Ništa se ne može usporediti sa snagom koju daje spoznaja o 

i i Y i 4% Ki samome sebi i drugima što je osnova osjećaja sigurnosti i 
povjerenja u budućnost. Donosi li nam ta budućnost ili sutra 

sve ono sa čime se moramo suočiti, od čega na mnoge okolnosti ne možemo izravno 
utjecati, samo saznanje da u toj sutrašnjici, poznajući sebe i druge, možemo reagirati na 


najbolji mogući način, razlogom je da sa samopouzdanjem i bez straha gledamo u 
budućnost. 


Svi cvjetovi budućnosti u sjemenu su sadašnjosti. 


Kineska poslovica 

Psihološko usmjerenje 


Dvije najosebujnije odlike čovjekova uma jesu intuicija i logika. 

Intuicija je neposredan uvid, spoznaja neke činjenice, i to prije nego što smo je provjerili. 
U suvremenoj psihologiji tumači se kao proces koji se zbiva u nesvjesnome, a ishodi tog 
procesa 'prodiru' u svijest. 

Logika je pak proces svjesnog analitičkog razmišljanja kojim procjenjujemo vrijednost 
intuitivnog uvida. 
Ako se služimo logikom tako da ona ne djeluje protiv intuitivne 
spoznaje, stvaramo poseban sustav koji obuhvaća ne samo onaj 
trodimenzionalni svijet čistoga razuma, već i višedimenzionalni svijet 
transcendentalnoga iskustva. To bi se iskustvo moglo odnositi na 
procese u nesvjesnome, doživljavanje koje ima mnoge mogućnosti 
stvaranja raznih asocijacija među pojavama, a što se 'svjesnomu motritelju' doimlje 
mističnim. Mnogima je posve jasno da osim naše svijesti, osim naših zakona logike, postoji 
još jedno veliko područje života, a to je 'psiha' u najširem smislu, koja je šira i dublja, i koja 
najvjerojatnije pripada području nesvjesnoga. Uistinu bio bi velik uspjeh uskladiti, povezati 
i stopiti nesvjesno sa svjesnim i posve ovladati tim jedinstvom, jer čovjek se u svome 
življenju neprestano 'lomi' u njihovu stalnu sukobljavanju. Dakako, osobi sklonoj 
razmišljanju o svojoj individualnosti jasno je da su naše misli i čuvstva, naš duh duša, 
odnosno naša 'psiha', povezane s našim tijelom i neodjelitom su cjelinom. Također je jasno 
da se fizičko tijelo održava na životu svojom masom, odnosno zgusnutom masom elemenata 
(ili titraja energije). Misaona energija, prema tomu, povezana je s našim fizičkim tijelom, 
čuvstva su vezana uz opažanje osjetila, stoga bi svatko od nas trebao stvoriti točnu 
predodžbu o onome što se zbiva u vlastitu tijelu i uspostaviti dublji odnos prema samome 
sebi, jer pravi je čovjekov cilj - potpunoma spoznati sebe. 


Prema predaji, "Spoznaj samoga sebe", glasio je natpis na Apolonovu hramu u Delfima. | 
danas suvremeni čovjek nastoji razumjeti zagonetke svog psihičkog života i ponašanja, jer 
potpunijom spoznajom svojih mogućnosti nada se i boljem snalaženju u životu. 


Psihološka je astrologija usmjerena na istraživanje i proučavanje čovjekova psihička 
ustroja, njegovih obilježja, funkcija i procesa u njihovim mnogostrukim i uzajamnim vezama 
s fizikalnim, biološkim i socijalnim uvjetima i učincima. Vlastitim pristupom u poredbi s 
opažanjem i ispitivanjem ljudi različitih sposobnosti i obilježja ličnosti u različitim 
okolnostima istražuje i proučava razne oblike doživljavanja i ponašanja. Istražuje i proučava 
psihički život u njegovoj pojavnosti i njegovim uvjetima, poput spoznaja, želja, čeznuća, 
odluka, djelovanja ... Istražuje i proučava ono što nazivamo unutarnjim doživljavanjem, 
osjete i osjećaje, misli, htijenja ... Istražuje i proučava čovjekovo ponašanje u dodiru s 
izvanjskim svijetom koje se očituje njegovim postupcima i reakcijama, istražuje njegovu 
svijest sadržanu u takvu neposrednu doživljavanju, istražuje i proučava psihičke procese 
poput percepcije (zamjedbe, opažanja), pamćenja, učenja, mišljenja, čuvstava, motivacija, 
sanjanja ... Svi ti psihički procesi istodobno su nazočni u svakoj čovjekovoj aktivnosti. 
Primjerice, što i kako opažamo, često ovisi o našim prethodnim iskustvima, motivima koji 
nas pokreću, željama koje djeluju na naše misaone procese, i inom, dočim značenje koje 
pridajemo onomu što zamjećujemo djeluje na ono što radimo, a ono što činimo određuje 
sadržaje koje ćemo naučiti i upamtiti ... U svemu tomu, psihološka astrologija više ne teži 

toliko razlučiti razlikovne stupnjeve, odnosno slojeve poput tjelesno-duševno-duhovnoga, 
što zapravo odgovara zagovornicima jedne znanosti, poput tjelesne biologije, duševne 
psihologije ... jer upravo iz različitih stupnjeva, odnosno slojeva, 
proizlazi raslojavanje znanosti. No, valja se zapitati gdje je tu 
jedinstvo čovjeka, onaj ljudski bitak prošaran kako to Hegel kaže, 
"kvalitativnim skokovima". 


Nesporno, svatko je jedinstven i neponovljiv, ali je istodobno 
isto što i svaki drugi i sve drugo. Naime, isti život prirode teče u 


svemu i svakomu. Promatrajući bilo koga ili bilo što, trebalo bi 

pomisliti: "To sam ja u meni dosad nepoznatu obliku'. Preraste li strpljivo i temeljito 
proučavanje tog 'tajnovitog' dijela sebe u uživljavanje, možemo se uvjeriti da smo na 
nepojmljiv način privoljeni otkriti istinu opstojanja o kojoj do tog trenutka nismo ništa znali. 
Naime, odredimo li umjetnost kao jedinstvo u raznolikosti, tada čovjeka možemo odrediti 
poput jedinstva unatoč raznolikosti, jer usprkos razlikama, ili baš zato, između pojedinih 
načina opstojanja, unatoč ontološkim razlikama postoji antropološko jedinstvo. Zapravo, 
obilježje čovjekove opstojnosti jest supostojanje i suživljenje antropološkog jedinstva i 
ontoloških razlika i čovjekova jedinstvena načina bivstvovanja i različitih vrsti bitka u kojima 
sudjeluje. Stoga psihološka astrologija ne bježi iz sadržajnog područja u područje čina, što 
bi zapravo bio bijeg od nadmoćne punine spoznajnih datosti i zadataka odlučivanja, bijeg od 
zbilje i mnogostrukosti životnih mogućnost. Ona nastoji prikazati čovjeka onakvim kakav 
uistinu jest, ne u njegovim mnogostrukim uvjetovanostima i nemoći prema biološkim, 
psihološkim i sociološkim vezanostima, već i uz uvažavanje njegove prave slobode, slobode 
od svih tih vezanosti, slobode unutarnjeg od izvanjskoga što sačinjava pravu čovjekovu 
narav. Pritom je nužno pojmiti da astrologija nije, niti može biti zamjenom za život. Čovjek 
može riješiti problem samo preuzimanjem odgovornosti za problem. Stoga astrologija 
upućuje i na bitni temelj čovjekove opstojnosti, odgovornost. 


Zapravo, čovjek je, i samo on, odgovoran za vlastitu opstojnost, jer ne može istupiti iz 
postojeća, jedinstvena i neponovljiva prostora vlastita življenja, unutar kojega je 
nezamjenjiv, a upravo ta nezamjenjivost sačinjava njegovu odgovornost za oblikovanje 
vlastita života. 


S tog stanovišta, sa svojim jedinstvenim življenjem, život svakog pojedinog ljudskog bića 
jedinstvena je pojavnost, tako reći, u cijelomu svemiru, u koji je upredena. Njegovo se 
življenje ne ponavlja. Nitko nema iste mogućnosti kao on, a on sam više ih nikad neće opet 
imati. Kakve će mu se prilike ukazati za ostvarenje doživljajnih ili stvaralačkih vrednota i što 
će ga snaći od onog što ne može promijeniti već mora podnositi u smislu stanovišnih 
vrednota, sve je to jedinstveno i neponovljivo. Prikazivanje čovjekove opstojnosti 
jedinstvenom i neponovljivom sadrži, naime, poziv na ostvarenje njegove jedinstvene i 
neponovljive mnogostrukosti, zadaće koja je temelj njegova bivstvovanja. 


Stoga, ponovimo - svaka pojedina osoba prema svojim životnim načelima i prema 
vlastitu svjetonazoru razvija svoje sposobnosti i ujedinjuje sve unutarnje čimbenike ne bi li 
postala posve odgovornom, dakle dobro strukturiranom ili potpuno funkcionirajućom, eda 
bi osmišljeno proživjela život posve se ostvarivši u svim svojim situacijskim, doživljajnim, 
stanovišnim i stvaralačkim vrednotama. 

Pritom ... kao što Steven Forrest u svojem djelu The Inner Sky navodi: 


važno je imati na umu nekoliko bitnih zamisli, zapravo okosnicama poimanja 
astrologije i njezina tumačenja svake osobe usmjerene na vlastiti rast i razvoj: 


«a Astrološki simboli su neutralni, sami po sebi nisu ni pozitivni niti negativni ... 

ža Svaka je osoba sama odgovorna glede načina kojim će utjeloviti i ostvariti vlastiti 
kozmogram rođenja i ono na što on, u prenesenome značenju, naznačuje ... 

«a Niti jedan astrolog ne može samo iz kozmograma rođenja odrediti stupanj sposobnosti 
osobe kojim će se ona odazvati mogućnostima prikazanima u tom kozmogramu ... 

xa Kozmogram je zapravo prispodobljeni plan i prikaz životno plodonosna, svrhovita i 
duhovno najkreativnija puta za razvoj stanovite osobe ... 

*a Sva odstupanja od uzorka primjera rasta i razvoja prikazanoga kozmogramom rođenja, 
možebitni su pokazatelji stanja čovjekove nepostojanosti, izgubljenosti, besmisli, 
praznine i tjeskobe ... 

«a Astrologija priznaje dvije nepobitne činjenice: neuhvatljivu tajnovitost života i 
jedinstvenost svakog individualnog pogleda na tu tajnovitost ... 

«a Nije potrebno astrologiju preusko vezati uz bilo kakvu filozofiju, religiju, doktrinu i ino, 
jer je ona zasebnost usmjerena isključivo na unapređenje samosvijesti pojedinca - 
odnosno jačanje svjesnosti i pobuđivanje samoosvješćenja ... 


Svaka je od tih zamisli ključna. Isključivanjem, narušavanjem ili preoblikovanjem, samo 
jedne od njih, cijelo se zdanje raspada u ruševinu ispraznosti 'gatanja'. 


Mi smo slobodni. Sile univerzuma i čovjek djelovat će združeno samo u otvorenomu, 
sinergijsku odnosu. Ishod njihove združenosti nije moguće predvidjeti više nego li što se 
jedno dijete može sagledati i unaprijediti kroz znanja svojih roditelja. 


Gramatički kazano, to se svodi na sljedeće: astrološki simboli nisu imenice, već su 
stanovito predbuduće vrijeme izraženo radnjom koja traje određeno razdoblje do jedne 
druge buduće radnje ili naznake budućega vremena dok ova prva radnja još uvijek traje. 
Drugim riječima izražava radnju koja će trajati do određenog budućeg vremena ili trenutka 
koji će uslijediti, ane u neki određeni trenutak u budućnosti. 

Stoga, zaključimo, mi nismo, primjerice, 'Rakovi'. Mi 'rakujemo'. Rastemo. Mijenjamo se. 
Razvijamo se. Jačamo samosvijest. Duhovno uznapredujemo ... To je bit astrologije. 
Ostavimo fatalizma, determinizam i zadrtost za 'vračare'. Astrološki je rad negdje posve 
drugdje. Zapravo, samootkrivanje je temeljna zadaća psihološke astrologije, a njezin je cilj 
doživjeti samoostvarenje i preobražujući učinak za sebe. 

Dakle, poglavito i najvažnije, smisao astrologije jest razvoj. Dovoljno je naprosto 
odškrinuti zvjezdana vrata i krajobraz pred nama, koji se prostire do unedogled, zadiviti će 
nas svojom veličajnošću. Svekoliko svemir, to golemo prostranstvo gotovo pa beskonačno, 
koje jedva možemo pojmiti, čini nas sićušnima ali istodobno i vrlo velikima. To je i ishodišna 
točka svih drugih učenja, igara, stvaralaštva, ljubavi ... Pomicanje je to varljivih fizičkih 
dimenzija. Nijekanje nesmislenosti. Promatrajući svijet kroz prizmu astrologije, otvorena 

uma, uočavamo da nikoliko nismo ograničeni kozmogramom rođenja. Nitko ne povlači, kao 
na glazbalu, niti naših života. Svatko sam drži svoje strune i tvorac je milozvučja vlastita 
življenja. Možda je, nasljeđem, unaprijed utvrđena samo debljina i duljina žica, ali i to 
možemo preinačiti razvojem. A on je, razvoj, na našemu životnu putu, prigoda za svrhovito 
ovladavanje umijećem življenja. Nemojmo ju propustiti. Naučimo se hodati. Put je dugačak. 
Neka bude veleban, popločen svekolikom radošću življenja ... 


Život je prilika - iskusi je Život je obećanje - ispuni ga 
Zivot je ljepota - divi joj se Život je tuga - nadiđi je 


Zivot je san - učini ga stvarnim Život je borba - prihvati je 


Život je izazov - suoči se s njime Život je tragedija - uhvati se s 
Život je zadatak - izvršavaj ga njom u koštac 
Život je igra - igraj se Život je himna - pjevaj je 
Život je dragocjen - njeguj ga Život je pustolovina - usudi se 
Život je bogatstvo - čuvaj ga Život je sreća - zasluži je 
Zivot je Zivot - brani ga 


Mojka Tereza 


Život je ljubav - uživaj je 


Život je tajna - pronikni je 


Nikada nije postojala, ne postoji, niti će ikada postojati samo jedna, 
pravovjerno neporeciva, inačica kakva predaje. Kako se mijenjaju životni 
uvjeti, moraju se priče kazivati na drukčiji način da iskažu svoju bezvremenu 
istinu. Uvijek su ljudi, tijekom povijesti, svaki put kada velikim korakom 
uznapredovaše, preispitali i preinačili svoje predaje te ih prilagodili novim 
okolnostima. Pritom se, međutim, ljudska narav zapravo ne mijenja pa se 
mnoge od tih predaja, bez obzira kojemu društvu i vremenu pripadale, i dalje 
bave našim najdubljim strahovima i željama ... 


Kabo će ge štogod ogončati ovisi o tomu kako je započelo. 

Prilog razmatranju 


Vremenom, poneki koji se bave astrologijom nastoje pronaći nove, nadahnjujući domišljate, 
načine za rješavanje astrološke problematike s kojom se susreću. To uključuje oblikovanje 
drukčijih, ili iznalaženje novih poveznica između postojećih, zamisli i pojmova. Stari načini nisu 
posve zadovoljavajući, dostatni i potpunoma vjerodostojni, stoga preostaje potraga za novim 
pristupima glede boljega razumijevanje ljudske psihe. Mnogi svjetski stručnjaci, iz raznih 
područja znanosti, proučavaju astrologiju i pokušavaju primijeniti njezino znanja u praksi. Sve 
više i više psihologa, sociologa, pedagoga, liječnika i inih stručnjaka primjenjuje kozmogram 
kao pomoć pri 'dijagnozi'. Nadalje, i sami se astrolozi, također, sve više osposobljavaju glede 
uklapanja psiholoških stajališna u astrološka razmišljanja. 

U posljednjih nekoliko desetljeća, uzajamna sveza astrologije s psihologijom, pokazala se 
korisnom za obje strane. Njihova uzajamna sprega omogućuje obuhvaćanje cjelovitije 
predodžbe ljudskoga bića. Suvremena psihološka znanja, primijenjena u astrološkom 
pristupu, omogućuju umnogome bolje pojmovno ocrtavanje obrasca ljudskoga bića, njegova 
duhovna i psihološka ustroja. Dočim tvrdokorno tradicionalna astrologija svoje tvrdnje temelji 
na promatranju događaja i posljedična slijeda tumačenja, suvremena astrologija, iz odvijanja 
proizlazećih ishoda zbivanja, prodire u mnogo dublju, uzročnu, razinu. Ljudi sve više 
prihvaćaju vrjednovanje svojih, iz nutrine izvirućih, postupaka - ponašajnih značajki. Žele se 
prepoznati u svojoj unutarnjoj suštini i razumjeti svoja čuvstva. Žele znati zašto su takvi kakvi 
jesu i zašto imaju stanovite probleme. Time, primjerice, zastarjela podjela aspekata u 
kozmogramu na 'dobre' i 'loše' gubi svaki smisao, a neutemeljeno vjerovanje u 
predodređenost poslano je u 'zapećak'. 


Novi načini razmatranja, sagledavanja, promišljanja, prosudbe, vrjednovanja i tumačenja 
omogućuju nam prepoznavanje psiholoških i duhovnih odnosa, potankosti, istančanosti i 
uzroka stanovitoga problema, stvarni smisao i svrhu poticajnih ili izazovnih planetarnih 
razmještajnih odnosa. Psihološka astrologija vrjednuje osobu prema odrednicama njezine 
unutarnje jezgre, prema jedinstvenu i neponovljivu ustroju - koji se ogleda i u njezinu 
kozmogramu - i, time, pokušava je privesti njezinoj istinskoj, duboko unutarnjoj suštini. 
Doprijeti do unutarnjega sebe, znači razviti sposobnost ovladavanja neumitnošću vlastita 
životna tijeka, postati gospodarom samoga sebe i vlasnikom 'svojih unutarnjih zvijezda". 
Psihološka je astrologija bliska individualnoj psihologiji, a sve više uključuje znanje i ciljeve 
transpersonalne psihologije. Ona omogućuje novu predodžbu čovjeka i nove etičke odrednice 
u cilju postizanja prirodna objedinjenja života, nudi nove smjernice glede življenja smislenija i 
potpunija života. Stoga, osim što omogućuje razlikovno razumijevanje ličnosti, također potiče 
preobrazbu, a udubljivanjem pruža uvid proces objedinjivanja ljudskog bića, odnosno njegovu 
psihosintezu. 


Istina, ove nove spoznaje temelje se na tradicionalnom naučavanju prispodobljenih značajki 
planeta, aspekata, znakova zodijaka i polja ... No, najnovija istraživanja pokazuju da se te 
tradicionalne sastavnice, s razmjernom lakoćom, mogu spregnuti sa suvremenim psihološkim 
zamislima. Kozmogram, izračunan za vrijeme rođenja, prispodobljeni je simbolički odraz 
čovjeka i njegova subjektivna svijeta, u kojemu se, psihološki razmatrano, ocrtavaju obrisi 
jedinstvene i neponovljive ličnosti pojedinca, iz čega se potom izvode mogućnosti za njegov 
razvoj, naznačena smjeranja i nastojanja ... i još podosta toga. 

Odnos između fizikalne nebeske mehanike i naravi ljudskih bića još se uvijek ne može 
neupitno znanstveno objasniti. Međutim, primjenjujući psihološke 'dijagnostičke alatke", taj 
se odnos može utvrditi na pragmatičan način. Znamo da je psihološka astrologija funkcionalna 
u simboličkomu, prispodobljenu, prenesenu značenju, ali ne znamo točno zašto, pa ju to čini 
vrlo prijepornom i osporavanom metodom. No, ona je zasigurno umijeće mogućeg, jer se radi 
s istančanim mjernim postupkom, iskustveno provjerenim, a uz to se potvrdila kroz posve 
jasne i provjerive psihološke zasade. 


Poput voltmetra, mjerača električna napona, i planetarni razmještaj u kozmogramu unekoliko 
djeluje poput mjerna uređaja. Voltmetar ne proizvodi električnu energiju, već mjeri električnu 
struju, mjerenje koje ovisi o mjernom i unutarnjem otporu instrumenta. Slično, i naš je 
kozmogram 'uređaj' koji, sa svim svojim sastavnicama, ne određuje našu ličnost ili naše 
ponašanje, već je 'sat' koji mjeri i ocrtava postojeće čovjekove prostor-vremenske, biološke i 
psihološke energetske tokove. U psihološkoj praksi, primjena kozmograma, kao dijagnostička 
alata, od velike je važnosti. Naime, psiholog, s dostatnim astrologijskim iskustvom, može na 
'prvi pogled' razumjeti problematiku osobe u određenu trenutku njezina života i, također, 
može sagledati mogućnosti rješavanja iste. 


Dobno uznapredovanje donekle je novi pristup u astrologiji. Razvijen je kao ishod iznimno 
opsežna istraživanja i uspješno se primjenjuje u praksi više od šezdeset godina. Taj je način 
ponajprije razvijen kao zamišljajna postavka, a potom je zaživio kroz iskustvenu provjeru 
mnogih astrologa i psihologa koji ga primjenjuju u svojoj svakodnevnoj praksi. 

Dobno uznapredovanje, poput vremenske naprave unutar kozmograma, vrsta je osobna 
unutarnja životna sata. Ovaj nam pristup, razvidan unutar kozmograma, omogućuje saznanje 
gdje smo u stanovitomu trenutku našega življenja, označava što najbolje možemo učiniti u 
sadašnjim okolnostima, s kakvim smo se teškoćama ili blagodatima do sada suočavali, kao i 
onima koja će možebitno uslijediti. Pripomaže nam ispuniti godine životom, a ne život 
godinama. No, ovdje nije nikoliko riječ o događajima, već je smisao u kružnomu slijedu 
psiholoških razvojnih procesa tijekom našega življenja. 

S ovakvim pristupom ne pokušava se predvidjeti zbivanje, već se nastoji, na najbolji mogući 
način, razumijete bit osnovnih psiholoških motivacija unutar različitih vremenskih životnih 
razdoblja. 


Preobrazba uobičajena, ustaljena razmišljanja i psihološko promišljanje danas je ne samo vrlo 
važan čimbenik, već je, također, i uvjet. Želimo li, danas, iole unaprijediti onovremenu 
astrologijsku misao, ne bismo se trebali usredotočiti na buduće događaje. Dakle, ne bismo 
trebali razmišljati u okvirima uobičajenosti i materijalnosti, već u smislu psiholoških osobina, 
energija i stanja svijesti, napose samosvijesti*. Danas 'psihologizam' postaje bitnom 
sastavnicom svakodnevna života. Mišljenja sam da se i astrologija treba uključiti u psihološku 
dimenziju što je danas nezamislivo bez temeljnih zasada psihološkoga 
razmišljanja, ali to iziskuje neprestano propitivanje, novi prostorni zor, vazda 
novo uspostavljanje drukčijeg obrasca poimanja svega postojećeg, 
naslućivanje 'onog nečeg' skrivenoga onkraj spoznatljivoga, ispod obzora 
svijesti, s onu stranu tvari, iza duge - za što je nužna svekolika otvorenost uma. 


* Sviješću razotkrivamo svijet oko sebe, a samosviješću svijet u sebi 

